**Értő olvasásmérés 2. osztály február Név:**

Tíz kicsi barát (kínai népmese)

Kicsi kínai fiúcska volt Liu. A szülei sokat dolgoztak. Édesapja már kora reggel elindult a gyárba. Édesanyja pedig a szántóföldre ment kapával vállán.

Liu otthon maradt, egyedül a házban. Nem volt a világon semmi dolga. Elhatározta, hogy ő is dolgozik valamit. Seprűt keresett elő, és kiment az udvarra.

Az udvaron temérdek sok kő és szemét volt. Liu szépen felsöpörte az udvart. A köveket kosárba gyűjtötte, é a ház közelében folydogáló patak partjára hordta.

Aztán vette az ásót, és virágágyásokat csinált. Mikor elkészült, magot vetett beléjük. Vödörben vizet hozott, és gondosan megöntözte valamennyit.

Miután ezzel is elkészült, szép tisztára megmosta a kezét. Akkor leült pihenni a fa alá.

Liu édesapja délután hazaért a munkából, és mindjárt megkérdezte:

- Ki hozta rendbe az udvart?

Liu így válaszolt:

- Tíz kicsi barátom segített nekem.

Aztán édesanyja is hazajött a szántóföldről, ő is megkérdezte:

- Ki csinálta ezeket a virágágyásokat?

Liu megint csak így válaszolt:

- Tíz kicsi barátom segített nekem.

- De hát hol van a te tíz kicsi barátod? – csodálkozott az anyja és az apja.

- Nézzétek! – szólt Liu, és felemelte a két kezét. – Az én tíz ujjam az én tíz kicsi barátom!

1. **Írd ide a főszereplő nevét! /1p**

|  |
| --- |
|  |
|  |
|  |

1. **Húzd alá a szövegben a kérdésekre válaszoló szavakat! /5p**

Hová ment dolgozni Liu édesapja?

Hová ment dolgozni az édesanyja?

Hová tette a köveket?

Mit csinált az ásóval?

Miket nevezett a tíz kicsi barátjának?

1. **Hol tett rendet Liu? Húzd alá! /1p**

|  |  |  |
| --- | --- | --- |
| A lakásukban. | A házuk udvarán. | A patak partján. |

1. **Húzd alá kékkel a szövegben, mit kérdezett Liu édesapja! /1p**
2. **Húzd alá zölddel, amit édesanyja kérdezett! /1p**
3. **Húzd alá sárgával, amit mindketten kérdeztek! /1p**
4. **Számozással állítsd a mondatokat a helyes sorrendbe! /6p**

\_ A kisfiú elhatározta, hogy rendet tesz az udvaron.

\_ Liu szülei korán reggel munkába indultak.

\_ A köveket egy kosárban a patakpartra hordta.

\_ Virágmagokat vetett egy ágyásba.

\_ Liu egy fa alatt pihent.

\_ A szülei nagyon megdicsérték a kisfiút.

1. **Húzd alá a Liura jellemző tulajdonságokat! /6p**

|  |  |  |  |  |  |
| --- | --- | --- | --- | --- | --- |
| szorgalmas | hanyag | segítőkész | rendetlen | ügyes | szerény |

1. **Jelöld I-vel az igaz, H-val a hamis állításokat! /6p**

\_ Liu egy kínai kislány volt.

\_ Liu édesapja a szántóföldön dolgozott.

\_ Az udvaron sok kő és szemét hevert.

\_ A köveket Liu a virágágyás mellé hordta.

\_ Kapával virágágyásokat csinált.

\_ A kisfiú minden munkát egyedül végzett.

**Összesen: /28p**